Aarhuus Stifts-Tidende, 1846-02-19
Efterat Jndsenderen i det Foregaaende har aflagt Beviis for, at han erkjender og skatter høit den herværende Realskoles Værd, vover han at gjøre opmærksom paa de Mangler, som han formener at der findes ved samme, og hvad der kunde være at ønske fra Publicums Side, for at dets Trang kan tilfredsstilles og Realskolens Freqvents forøges. 1) Det er en Maugel: at Skolens Cursus er traarigt, og tager sin Begyndelse fra Enden af Mai, eller som i 1845 og 46 fra Enden af August. Overlærer Funchs Grunde imod det traarige Cursus forekomme Jndsenderen rigtige og indlysende, hvisaarsag det etaarige Cursus aldeles bifaldes. Den aarlige Examen burde efter Jndsenderens Skjønnende afholdes medio September, saa at Demittenderne i Udgangen af samme Maaned kunde indtræffe i Kjøbenhavn, saafremt de vilde overgaae til høiere Anstalter, eller lade sig forberede paa Privat Jnstituter sammesteds, hvis Cursus sædvanligen tager sin Begyndelse paa denne Tid. 2) Det er videre en Mangel, at Færdigheden ikke fremmes i samme Forhold som Grundigheden. Saa nødvendig Grundighed er, bør dog den fornødne Færdighed ikke savnes, især i de høiere Klasser; thi da de fleste Elever gaae over i det practiske Liv, uden at faae Leilighed til videre senere Uddannelse, undtagen den, som selve Livet giver, er det meget vigtigt, at de f. Ex. kunne skrive en smuk, fast og hurtig Haandskrift, regne ligesaa hurtigt som sikkert al Slags Regning, og aa Handels og Coursberegninger; besidde Færdighed i Brugen af Sprogene, især af Modersmaalet og Tydsk, saavel skriftlig som mundtlig; være bevandrede i Brevstiil og sammes meest brugelige Former. Men til disse Øiemeds Opnaaelse ere hyppige practiske Øvelser ligesaa nødvendige, som Sprogbygningens Studium er det for den almindelige Dannelse. 3) Jndsenderen anseer det endelig ogsaa for en Mangel: at der ved den herværende Realskoles Underviisning ikke er taget Hensyn til den Methode, de Lærebøger og den Grad af Kundskaber, som bruges og fordres paa de militaire Cadet Academier, paa Høiskolen og den polytechniske Læreanstalt, til hvilke Realskolen, saafremt den skal trives, nødvendig maa kunne demittere Eleverne, uden at disse først skulle forberedes paa Privat Jnstituter i Kjøbenhavn eller andetsteds, hvilke, ligesom den private Realskole i Odense, ved den indførte Underviisning have taget det fornødne Hensyn hertil. Det er sandeligen ikke Forældres Leilighed at holde deres Sønner eet eller flere Aar paa et Privat-Jnstitut i Kjøbenhavn, mindst naar de have holdt samme 6 a 8 Aar paa den videnskabelige Realskole i Aarhuus, og de Udenbyes desuden maattet betale deres Ophold paa et fremmed Sted i denne lange Tid. Publicum forventer, formeentlig med Rette, at deres Børn, som have Anlæg, efter med Flid at have freqventeret en videnskabelig Realskole, maa være istand til at kunne præstere ved andre Anstalter, hvad der med billighed kan fordres af deres Alder, uden først at skulle forberedes dertil ved Privat Jnstituter. Kan denne Forventning ikke opfyldes, da vil Realskolen tabe en Deel af sin Søgning, eller miste sine Elever tidlig, da Forældrene ville deels foretrække fra først af at søge de Jnstituter, som give Garanti for deres Børns Bestaaen ved Adgangsexamen til de attraaede Anstalter, deels nødsages dertil eet eller to Aar tidligere end de skulde melde sig til Adgangs-Examen. Til Undskyldning for Realskolen i denne Henseende kan anføres: at den staaer under den Kongelige Direction for Universitetet og de lærde Skoler, og at denne ikke har med Underviisningen ved Cadet Academierne og Høiskolen, at gjøre. Vel fandt Dog kunde og burde formeentlig desuagtet for Publicums og Realskolens Freqventses Skyld, samt for dens fremtidige Bestaaen, det ovenmeldte og ethvert andet Hensyn, som maatte ansees hensigtsmæssigt, vistnok tages, og dette vilde den høie Direction paa Skolens Forslag formodentlig heller ikke nægte Bifald og Approbation, uden at man dog deraf tør vente den Eenhed i vort hele Underviisningsvæsen, som var saa ønskelig, og som kunde ventes ved et særegent Ministerium, der overseer og leder det Hele, saavelsom de forskjellige Brancher. Formeentlig bør en videnskabelig Realskole være den bedste og rigtigste Grundvold og Forberedelse til enhversomhelst Uddannelse udenfor Universitetsveien. Men da nu Forældre ønske og maa ønske at beholde deres Børn hos sig i Familiekredsen saalænge som muligt, for at de Kjærlighedsbaand, som Naturen slynger og Forældre og Børn, og om disse indbyrdes, ved det daglige Samliv og ved Vanen kunne styrkes saa meget som muligt, for at Børnene ikke ved Mangelen af Forældre Kjærlighed og Omhu, som aldrig ganske kan erstattes af Fremmede, skulle lide Tab paa Legeme og Sjæl, og navnlig ved Tilbagetrængen af de varmere Følelser skulle tabe den Aabenhed og Hengivenhed, som er saa naturlig for den unge Alder, og i disses Sted træde Kulde og indesluttet Væsen, samt Egvisme, saa var det selv at ønske, at Realskolen beholdt sit nuværende Omfang, og at der gjordes alt muligt, for at de øverste Klasser benyttedes af Publicum, til at lade deres Børn gjennemgaae Skolens Cursus fuldstændigt. Hertil vilde Udførelsen af det af den Kongelige Commission i sin Tid gjorte Forslag, maaskee med Undtagelse af Tillægget af Studenter=Navnet efter aflagt Prøve, formeentlig være meget tjenlig, naar dertil endnu knyttedes Professor Schows Forslag; at nedlægge det Kongelige Landradetacademies lavere Klasser, og ikkun at lade den høiere egentlig militaire Afdeling bestaae, saavelsom Overlærer Funchs: at lade Afgangsexamen ved den videnskabelige Realskole, vel bestaaet, gjælde som Adgangsexamen saavel til Landcadetacademiets Afgangs klasse, som til Høiskolen og den polytechniske Læreanstalt. At der gaves Realskolens Demittender fortrinlig Adgang til alle Embeder under Rentekammeret, Toldkammeret og Generalpostdirectionen, hvortil ikke kræves juridisk Examen, finder Jndsenderen meget ønskeligt, deels fordi disse Embeder formeentlig bedst røgtes ved Realister, deels for at befordre Søgningen af Realunderviisningen; thi for Forældre og Værger er og vil deres Børns eller Myndlingers materielle Vel stedse være et væsentligt Formaal, og en ofte afgjørende Bestemmelsesgrund. At Realisten bor have Fortrinnet for Studenten, synes ligefrem at fremgaae af, at dennes Dannelse er humanistisk, hiins realistisk, og at Talen er og Besættelse af Embeder, som hverken kræve specielle Studier eller abstracte Videnskaber, hvilke snarere vilde blive deres Røgt til Skade ved at betage Blikket dets Frihed og Klarhed i de practiske Forhold. Disse Embeders Besættelse ved afskedigede Officerer vilde ved hiin Bestemmelse indskrænkes til dem, som havde bestaaet Afgangsexamen ved en vedenskabelig Realskole, hvilket ikkun kunde være til Fordeel, ogsaa for Armeen, der vistnok ikke uden Skade mister unge kraftfulde Mænd af deres Rækker, for af oeconomiske Grunde at overgaae til det Civile. Skulde man imidlertid finde det rigtigt, at indskrænkeRealskolens Virksomhed til 16 Aars Alderen, indenfor de af Overlærer Funch foreslaaede Grændser, saa at en umiddelbar Overgang ikke kunde finde Sted til den polytechniske Læreanstalt og den militaire Høiskole, burde dog Adgangen til den tilsvarende Klasse af Landcadetacademiet forbeholdes uden Prøve ved dette, naar en saadan tilfredsstillende var aflagt ved Afgangen fra Realskolen. For at den realistiske Underviisning til Fordeel for Nationen kunde udbredes saa meget som muligt, var det ønskeligt, at der, ved Siden af enkelte fuldstændige Realskoler, oprettedes realistiske Dannelses-Anstalter, beregnede paa 16 Aars Alderen, i alle Byer af nogen Betydenhed, og at de sattes i Forbindelse med den sammesteds værende lærde Skole, eller hvor ingen saadan havdes, med Borgerskolen, hvilket bliver saameget mere nødvendigt, jo flere lærde Skoler der nedlægges i den Erkjendelse, at disse til Skade for Mange have overfyldt de Studerendes Antal.